### Beslutningstema

Der skal udpeges ny formand til Hegnsynet fra 1. september 2023 til 31. december 2025.

### Historik

Som del af Kommunalbestyrelsens konstituering, blev Adam Skov (V) valgt som formand for Hegnssynet.

### Sagsfremstilling

Adam Skov er flyttet fra Tønder Kommune. Derfor opfylder han ikke længere betingelserne for en plads i Hegnssynet, da det i lovgivningen er forudsat, at et hegnssynsmedlem ved varig fraflytning fra kommunen ikke længere har den forudsatte tilknytning til kommunens område. Adam Skov har i overensstemmelse hermed overfor forvaltningen tilkendegivet, at han ønsker at fratræde hvervet som medlem af - og formand for - Hegnssynet.

Medlemmer og suppleanter kan udpeges udenfor kredsen af Kommunalbestyrelsen. Dog skal medlemmerne bo i kommunen. Mindst 1 medlem skal være plantningskyndigt og 1 medlem være bygningskyndigt. Der er ikke bestemte uddannelseskrav. Det vurderes, at de øvrige medlemmer af Hegnssynet opfylder kravene om sagkundskab.

Hegnsynet tager ved hegnssynsforretninger bl.a. stilling til tvister i forbindelse med rejsning af nye hegn, ombytning, ændring og sløjfning af hegn samt hegnenes vedligeholdelse.

Siden januar 2018 har Hegnsynet tillige varetaget vurderinger vedr. mark- og vejfred i henhold til Mark- og vejfredsloven.

### Lovgrundlag

Hegnslovens §§ 27-32.

### Fagchefen for Politik og Strategi indstiller,

|  |  |
| --- | --- |
| at | der udpeges ny formand for Hegnssynet for resten af funktionsperioden. |

### Beslutning

Indstillingen godkendt og Preben Nissen udpeges som formand.